**

BIRŽŲ RAJONO SAVIVALDYBĖS ADMINISTRACIJOS DIREKTORIUS

**ĮSAKYMAS**

 **DĖL PRADINIO UGDYMO ORGANIZAVIMO**

2021 m. sausio 5 d. Nr. A-5

Biržai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu ir atsižvelgdama į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 31 d. sprendimą Nr. V-3080 „Dėl vaikų, ugdomų pagal pradinio ugdymo programą, nuotolinio ugdymo, priežiūros ir maitinimo organizavimo įstaigose būtinų sąlygų“:

1. Į p a r e i g o j u organizuoti vaikų, ugdomų pagal pradinio ugdymo programą, nuotolinį ugdymą, priežiūrą ir maitinimą Biržų rajono savivaldybės švietimo įstaigose, užtikrinant Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas, kai tėvai, įtėviai, globėjai, atstovai pagal įstatymą darbo funkcijas (darbus) privalo atlikti darbo vietoje ir negali užtikrinti vaikų priežiūros namuose.

2. N u r o d a u Biržų rajono savivaldybės bendrojo ugdymo mokyklų, vykdančių pradinį ugdymą, vadovams savo įstaigose priimti sprendimus dėl ugdymo organizavimo sąlygų, konkrečių vietų ir grupių sudarymo, juos viešai paskelbti įstaigų tinklapiuose.

Biudžeto skyriaus vedėja, laikinai atliekanti

administracijos direktoriaus funkcijas Dalia Šarkūnienė

Parengė

Marijonas Nemanis

2021-01-04